รถล้ม หัวกระแทกถนน หัวระบม ตอนล้มมีอาการพูดจาวกวนไปมา แต่โรงพยาบาลแถวบ้านไม่เอ็กเซเรยสมองเลย บอกว่าไม่เป็นอะไรมาก ผ่านไป1เดือนก็ยังมีอาการปวดหัว คลื่นไส้ จะเป็นอันตรายมากไหมคะ
สวัสดีค่ะ การเกิดอุบัติเหตุที่ศีรษะอาจทำให้ได้รับความกระทบกระเทือนที่สมองหรือกล้ามเนื้อรอบๆหนังศีรษะได้ หากหลังเกิดอุบัตเหตุ มีการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลง ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้นอาการของเลือดออกในสมองมักค่อยๆรุนแรงขึ้นภายใน 1-3 วันหลังอุบัติเหตุ หากเลยช่วงเวลาดังกล่าวมาแล้ว มักจะพ้นช่วงอันตราย อาการที่เกิดอยู่อาจเป็นเรื่องของการบาดเจ็บของเนื้อเยื่อรอบๆ หรือถ้ามีเลือดออกในสมองก็อาจเป็นขนาดเล็กมากๆแนะนำถ้ายังมีอาการปวดหัว คลื่นไส้ อาเจียน มีกล้ามเนื้ออ่อนแรง ควรกลับไปพบแพทย์เพื่อตรวจเพิ่มเติม โดยเล่าว่าเคยได้รับอุบัติเหตุทางศีรษะมาก่อน แพทย์อาจส่งเอ็กซเรย์สมองหากมีข้อบ่งชี้ เช่นมีความผิดปกติจากการตรวจร่างกายการดูแลตัวเองเบื้องต้น รับประทานยาแก้ปวด เช่น พาราเซตามอล ไอบูโพรเฟน และอาจทานยาคลายกล้ามเนื้อร่วมด้วย ควรนอนพักผ่อนให้เพียงพอ ดื่มน้ำมากๆ งดการดื่มแอลกอฮอล์และเครื่องดื่มที่มีคาเฟอีน สังเกตอาการทางสมองดังกล่าวไป